Vakansieplekke SA - Valverde Eco Hotel
Gaste wat wakker word by die Valverde Eco Hotel sal dit moeilik vind om te dink hulle is so naby aan die stad. Die hotel bevind homself in die hartjie van die Wieg van die Mensdom, slegs 'n kort afstand vanaf Lanseria lughawe wat die ligging ideaal maak vir gaste wat per vliegtuig reis. Selfs met 'n lughawe en Fourways op die hotel se voorstoep, voel dit steeds of jy op 'n afgeleë stukkie paradys is as jy deur die welige tuine wandel. Gaste kan uit 25 ruim, luukse kamers met 'n landelike gevoel kies en 'n heerlike ete by die a la carte restaurant geniet. Gratis wifi is beskikbaar, asook uitstekende konferensie geriewe vir klein, medium en groot groepe.
Valverde Eco Hotel spesialiseer daarin om troues onvergeetlik te maak en die Aloeverde Spa sal enige kommernis moeiteloos laat wegkwyn. Valverde Eco Hotel is pure lafenis vir die siel en die ideale plek om te ontspan en te herlaai sonder om uit Gauteng te reis. Die hotel bied luuksheid teen 'n baie bekostigbare tarief met die ideale ligging.